Versindaba Walter Meyer Archives : Page 2 of 2 : Versindaba
Andries Bezuidenhout. Straattoneel in Bellevue
Om van die werk af huis toe te ry is 'n ontbering. Soms, om dit meer draaglik te maak, vind ek agterpaadjies wat ander motoriste nog nie ontdek het nie. Deesdae, weens een van my nuwe draaie, sien ek die huis in die skildery van Walter Meyer hier bo. Dit staan aan die einde van 'n straat in Bellevue, 'n woonbuurt wat soos 'n wig tussen Yeoville en Observatory ingeslaan is.
Die motor in die skildery staan egter nie meer op die sypaadjie nie. Ek wonder wie het dit verwyder. Is daar nie 'n raad wat sulke dade moet goedkeur nie? 'n Mens kan tog nie 'n voertuig wat só verewig is sommer net aanskakel en daarmee in die niet in verdyn nie!